**OBEC HOSŤOVÁ, HOSŤOVÁ 120, 951 02**

**Z Á P I S N I C A**

**Z RIADNEHO ZASADNUTIA OBECNÉHO ZASTUPITEĽSTVA**

**Dátum konania**: 19. mája 2014

**Prítomní:** Podľa prezenčnej listiny

/ priložená k zápisnici/

**Program:** 1. Otvorenie zasadnutia

2. Určenie zapisovateľa a overovateľov zápisnice

3. Kontrola uznesení

4. Schválenie VZN o nakladaní s odpadmi

5. Informácie o realizácii a financovaní modernizácie verejného osvetlenia

6. Záverečný účet obce

7. Schválenie platu starostu obce

8. Finančné záležitosti

9. Rôzne

10. Diskusia

11. Záver

Mária Jaleczová

starostka obce

**K bodu číslo 1:**

Druhé riadne zasadnutie obecného zastupiteľstva v roku 2014 otvorila a viedla starostka obce Mária Jaleczová. Skonštatovala, že je prítomná nadpolovičná väčšina poslancov, preto je zasadnutie uznášania schopné. Zo zasadnutia sa ospravedlnil poslanec Vendelín Brath.

**K bodu číslo 2:**

Za overovateľov zápisnice určila poslancov: Martin Kučírek

Ing. Michal Boszorád

Za zapisovateľku určila pracovníčku obecného úradu R. Tóthovú.

Starostka oboznámila prítomných s programom zasadnutia zastupiteľstva, oznámila , že bod

č. 9 bude obsahovať informácie ohľadne nájomnej zmluvy p. Evy Kolompárovej a nájomnej zmluvy OZ OFK, správu hlavnej kontrolórky.

Hlasovanie o programe rokovania:

za: 4 / Ing. Michal Boszorád, Ing. Miroslav Brath, Miroslav Maťo,

Martin Kučírek/

proti: 0

**K bodu číslo 3:**

Hlavná kontrolórka obce Mgr. Darnadiová skonštatovala, že uznesenia sú splnené, okrem uznesenia č. 8/2014, kde sa schválilo spísanie dodatku k nájomnej zmluvy s p.Kolompárovou.

Hlasovanie o kontrole uznesení:

za: 4 / Ing. Michal Boszorád, Ing. Miroslav Brath, Miroslav Maťo,

Martin Kučírek/

proti: 0

**K bodu číslo 4:**

Starostka obce predložila poslancom na schválenie návrh VZN č. 1/2014 o nakladaní s komunálnymi odpadmi a drobnými stavebnými odpadmi na území obce Hosťová. Poslanci k uvedenému návrhu

nepredložili žiadne pripomienky. Starostka oznámila, že obec od 1. júla 2014 by mala dostať nový harmonogram na vývoz separovaného odpadu z našej obce.

Príloha č. 1: VZN č. 1/2014 o nakladaní s komunálnymi odpadmi a drobnými stavebnými odpadmi na

území obe Hosťová

Hlasovanie o VZN č. 1/2014:

za: 4 / Ing. Michal Boszorád, Ing. Miroslav Brath, Miroslav Maťo,

Martin Kučírek

proti: 0

**K bodu číslo 5:**

Starostka podala informácie ohľadne realizácie a financovania modernizácie verejného osvetlenia.

Na cintoríne boli osadené dva nové stĺpy verejného osvetlenia, ktoré osvetlia cintorín a z časti hlavnú cestu. Uvedená investícia bude financovaná z dotácie, ktorú obci poskytne Nitriansky samosprávy kraj cez program leader, žiadosť bola odoslaná na sumu 2180,00 eur, obec musí prispieť 5% čiastkou, čo predstavuje cca. 115,00 eur. Obec dodávateľovi najprv musí uhradiť z vlastného rozpočtu, suma dotácie bude následne refundovaná.

Hlasovanie o informácii o verejnom osvetlení:

za: 4 / Ing. Michal Boszorád, Ing. Miroslav Brath, Miroslav Maťo,

Martin Kučírek

proti: 0

**K bodu číslo 6:**

Ekonómka predložila poslancom na schválenie záverečný účet obce Hosťová za rok 2013, návrh záverečného účtu bol zverejnený zákonným spôsobom, poslancom bol preposlaný na preštudovanie.

K záverečnému účtu zo strany poslancom neboli predložené žiadne pripomienky ani námietky.

Záverečný účet obsahuje rozbor rozpočet a plnenie rozpočtu, použitie prostriedkov rezervného a sociálneho fondu, bilanciu aktív a pasív, prehľad o stave a vývoji dlhu, prehľad o poskytnutých dotáciách, finančné usporiadanie finančných vzťahov a hodnotenie plnenia programov obce. Informovala, že obec v r.2013 hospodárilo s prebytkom 11 272,21 eur, čo tvorí prebytok bežného rozpočtu, navrhuje sa použitie týchto finančných prostriedkov na tvorbu rezervného fondu.

Obec v r.2013 neuskutočnila žiadnu investičnú akciu.

K uvedenému záverečnému účtu predložila svoje odborné stanovisko aj hlavná kontrolórka obce Mgr. Darnadiová.

Príloha číslo 2: Návrh Záverečného účtu obce Hosťová za rok 2013 a hodnotiaca správa o plnení

rozpočtu obce.

Príloha číslo 3: Vypracovanie odborného stanoviska k záverečnému účtu obce za rok 2013

Hlasovanie o záverečnom účte obce Hosťová:

za: 4 / Ing. Michal Boszorád, Ing. Miroslav Brath, Miroslav Maťo,

Martin Kučírek

proti: 0

**K bodu číslo 7:**

V tomto bode členovia zastupiteľstva prejednávali plat starostky obce, ktorý ukladá zákon

č. 253/1994 Z.z. o právnom postavení a platových pomeroch starostov obcí a primátorov miest.

Plat starostky predstavuje násobok priemernej mzdy za r.2013 a násobok určený podľa počtu obyvateľov. Poslanci navrhli zvýšenie základného platu starostky o 10% mesačne od 01. mája 2014,

na základe výpočtu základný plat starostky je 1228,00 + 10% = 1351,00 eur mesačne.

Príloha číslo 4: Návrh na plat starostky obce Hosťová

Hlasovanie o plate starostky obce:

za: 3 / Ing. Michal Boszorád, Ing. Miroslav Brath, Martin Kučírek

proti: 1 / Miroslav Maťo/

**K bodu číslo 8:**

Poslancom bola predložená informatívna správa o zmenách v rozpočte obce Hosťová na rok 2014 vykonaných starostom obce, uvedeným rozpočtovým opatrením sa nezmenila výška rozpočtovaných výdavkov na rok 2014, zmeny boli uskutočnené v rámci presunu medzi jednotlivými položkami rozpočtu.

Pri tomto bode boli poslanci ďalej informovaní o hospodárení obce k 31.03.2014, rozpočtové hospodárenie predstavuje schodok vo výške – 1961,67 eur, ekonómka obce nabáda k opatrnosti pri nakladaní s finančnými prostriedkami, nakoľko obec v tomto roku bude ešte vyplácať odchodné odchádzajúcej riaditeľke materskej školy, tieto mzdové náklady môžu byť až vo výške 3000,00 eur, ďalej obec v decembri 2014 bude meniť dodávateľa energií a je pravdepodobnosť, že obdrží ešte zálohové faktúru od nových dodávateľov, kapitálové výdavky k 19.05.2014 sú vo výške 7319,76 eur,

čo zahrňuje rekonštrukciu interiéru kultúrneho domu a modernizáciu verejného osvetlenia.

Príloha číslo 5: Informatívna správa o zmenách v rozpočte obce

Hlasovanie o rozpočtovom opatrení a rozpočtovom hospodárení:

za: 4 / Ing. Michal Boszorád, Ing. Miroslav Brath, Miroslav Maťo,

Martin Kučírek

proti: 0

Starostka obce predniesla plán umiestnenia basketbalového koša do miestneho parku. Konštrukcia

by bola zasadená do betónu, poslanci navrhli vykopať vedľa betónovej plochy základ približne

1 x 1 m, do toho naliať viacero vrstiev betónu. Basketbalový kôš by vedela dodať nitrianska firma za

575,00 eur, poslanci navrhli navýšenie rozpočtu aspoň o 100,00 eur, z čoho sa bude uhrádzať napr.

betón, ukotvenie.

Hlasovanie o umiestnený basketbalového koša:

za: 4 / Ing. Michal Boszorád, Ing. Miroslav Brath, Miroslav Maťo,

Martin Kučírek

proti: 0

Poslanci ďalej prejednávali uzatvorenie nájomnej zmluvy s občianskym združením Obecný futbalový

klub na nájom sociálnych miestností. Nájomné sa navrhuje ponechať vo výške 700,00 eur ako to bolo

v roku 2013, čo predstavuje výšku energií.

Hlasovanie o nájomnej zmluve s OZ OFK Hosťová:

za: 4 / Ing. Michal Boszorád, Ing. Miroslav Brath, Miroslav Maťo,

Martin Kučírek

proti: 0

Ďalším bodom programu bolo prejednanie nájomnej zmluvy s p. Evou Kolompárovou, súčasnú nájomnú zmluvu má uzatvorenú na dobu určitú k 30.06.2014, zatiaľ nepodala žiadosť o predĺženie nájomnej zmluvy. Obec stále eviduje nedoplatky za nájomné, platby za plyn. Členovia obecného zastupiteľstva viedli rozsiahlu diskusiu ohľadne prenájmu obecného bytu p.Eve Kolompárovej. Skonštatovali, že neplní svoje povinnosti vyplývajúce z nájomnej zmluvy, napriek tomu ju nechcnú dať na ulicu s troma deťmi, ale na druhej strane obec nemôže opätovne uzatvárať nájomnú zmluvu s neplatičom. Dali návrh, aby s p.Kolompárovou bola spísaná dohoda o uznaní dlhu, upozorniť ju, že do 30.06.2014 má uhradiť všetky svoje záväzky voči obci a navrhli , aby nebola predĺžená nájomná zmluva. Navrhli, aby obec kvôli tomu problému zasadlo ešte raz okolo 20.júna 2014.

Hlasovanie o nepredlžený nájomnej zmluvy s p.Kolompárovou:

za: 4 / Ing. Michal Boszorád, Ing. Miroslav Brath, Miroslav Maťo,

Martin Kučírek

proti: 0

Na záver zasadnutia zastupiteľstva hlavná kontrolórka obce predložila správu o kontrolnej činnosti hlavného kontrolóra a oboznámia ich s informáciou, že obecné zastupiteľstvo má dať súhlas na výkon inej zárobkovej činnosti hlavného kontrolóra, ktorý už bol udelený písomne starostkou obce pri nástupe do zamestnania.

Príloha číslo 6: Správa o kontrolnej činnosti hlavného kontrolóra

Hlasovanie o kontrolnej činnosti a súhlasu na výkon zárobkovej činnosti:

za: 4 / Ing. Michal Boszorád, Ing. Miroslav Brath, Miroslav Maťo,

Martin Kučírek

proti: 0

**UZNESENIA ZO ZASADNUTIA OBECNÉHO ZASTUPITEĽSTVA V HOSŤOVEJ**

**ZO DŇA 19.05.2014**

**UZNESENIE Č. 10/2014**

Obecné zastupiteľstvo v Hosťovej

1. **schvaľuje** program druhého riadneho zasadnutia Obecného zastupiteľstva v Hosťovej v roku 2014.

**UZNESENIE Č. 11/2014**

Obecné zastupiteľstvo v Hosťovej

**a. berie na vedomie** plnenie uznesení obecného zastupiteľstva

**UZNESENIE Č. 12/2014**

Obecné zastupiteľstvo v Hosťovej

**a. schvaľuje** Všeobecne – záväzné nariadenie Obce Hosťová č. 1/2014 o nakladaní

s komunálnymi odpadmi a drobnými stavebnými odpadmi na území obce

**UZNESENIE Č. 13/2014**

Obecné zastupiteľstvo v Hosťovej

**a. berie na vedomie** správu o modernizácii verejného osvetlenia na miestnom cintoríne

**UZNESENIE Č. 14/2014**

Obecné zastupiteľstvo v Hosťovej

**a. schvaľuje** Záverečný účet Obce Hosťová a celoročné hospodárenie za rok 2013 **bez výhrad.**

**b. schvaľuje** použitie prebytku v sume 11 272,21 eur, zistené podľa ustanovenia § 10 ods. 3

písm. a/ a b/ zákona č. 583/20014 Z.z. o rozpočtových pravidlách územnej

samosprávy a o zmene a doplnení niektorých zákonov v znení neskorších

predpisov na

- tvorbu rezervného fondu vo výške 11 272,11 eur

**c. berie na vedomie** správu hlavnej kontrolórky obce za rok 2013

**UZNESENIE Č. 15/2014**

Obecné zastupiteľstvo v Hosťovej

**a. schvaľuje od 01.05.2014**

- plat starostky podľa §3 1 zákona č. 253/1994 vo výške 1228,00 eur

- zvyšenie platu starostky podľa §4 zákona č. 253/1994 o 10% eur = 123,00 eur

- plat starostky spolu = 1351,00 eur

**UZNESENIE Č. 16/2014**

Obecné zastupiteľstvo v Hosťovej

**a. berie na vedomie** informatívnu správu o zmenách rozpočtu obce Hosťová na rok

2014 vykonaných starostkou obce prostredníctvom

rozpočtového opatrenia č. 2

**b. berie na vedomie** rozpočtové hospodárenie obce k 31.03.2014

**UZNESENIE Č. 17/2014**

Obecné zastupiteľstvo v Hosťovej

**a. schvaľuje** osadenie basketbalového koša do miestneho parku v Hosťovej

**UZNESENIE Č. 18/2014**

Obecné zastupiteľstvo v Hosťovej

**a. schvaľuje** nájom vo výške 700,00 eur pre Občianske združenie Obecný futbalový klub

Hosťová za prenájom sociálnych miestností pre športovcov obce Hosťová

**UZNESENIE Č. 19/2014**

Obecné zastupiteľstvo v Hosťovej

**a. neschvaľuje** predĺženie nájomnej zmluvy na prenájom obecného bytu, Hosťová 121

s  p. Evou Kolompárovou

**UZNESENIE Č. 20/2014**

Obecné zastupiteľstvo v Hosťovej

**a. prerokovalo** správu o kontrolnej činnosti hlavného kontrolóra obce

**b. berie na vedomie** správu o kontrolnej činnosti hlavného kontrolóra obce

**c. schvaľuje** výkon inej zárobkovej činnosti hlavnej kontrolórky obce

Mgr.Kataríny Darnadiovej

Overovatelia zápisnice:

Martin Kučírek .........................

Ing. Michal Boszorád .........................

Zapisovateľka zápisnice:

Bc. Renáta Tóthová ........................

Mária Jaleczová

starostka obce